Na temelju člana 46. Statuta JU. Centar za socijalni rad Busovača, br. 01-740/24. od 10.05.2024. god., članka 4. Pravilnika o radu i članka 3.i 4. Uredbe o postupku prijema u radni odnos u javnom sektoru u SBK ( „ Sl. novine SBK“ br.7/19) i članka 22. Pravilnika o unutrašnjoj organizaciji i sistematizaciji poslova i radnih zadataka br. 01-741/24. od 10.05.2024. god. ravnatelj JU. Centar za socijalni rad Busovača, na temelju Odluke br. 01-1394/24. od 08.10.2024. god. r a s p i s u j e

**JAVNI KONKURS**

**za prijem radnika u radni odnos na određeno vrijeme (jedna godina) sa punim radnim vremenom**

1. **Stručni suradnik za socijalnu, obiteljsku i dječju zaštitu, socijalni radnik -1 izvršitelj;**

**Opšti uvjeti:**

1. da su državljani Bosne i Hercegovine

2. da su stariji od 18 godina

3. da su zdravstveno sposobni za poslove za koje se kandiduju

**Posebni uvjeti:**

* VSS / VII stepen, odnosno visoko obrazovanje prvog, drugog ili trećeg ciklusa ,
* Jedna godina radnog iskustva u struci,
* Položen stručni upravni ispit ili ispit općeg znanja,
* Vozački ispit B kategorije

**Kratak opis poslova:**

* vođenje evidencija i dokumentacije, formiranje dosjea korisnika usluga,
* savjetuje i pomaže u prevladavanju posebnih teškoća, pojedinca i obitelji,
* inicira i sudjeluje u postupku ostvarivanja prava iz socijalne zaštite te učestvuje u donošenju timski odluka ,
* učestvuje u radu komisija,
* izrađuje socijalne anamneze,
* otkriva prati i proučava probleme u oblasti socijalne zaštite i poduzima preventivne mjere,
* vrši elektronski unos podataka i obradu,
* radi sa maloljetnicima ugroženim obiteljskim situacijama,
* obavlja poslove obiteljske zaštite, obiteljski prava i dužnosti bračnih drugova,
* starateljstvo,
* usvojenje i druge poslove u struci za koje se ukaže potreba.

U svom radu primjenjuje odredbe Obiteljskog zakona, Zakona o socijalnoj skrbi, skrbi CŽR i skrbi obitelji s djecom, Zakona o zaštiti od nasilja u obitelji, Zakona o zaštiti osoba sa duševnim smetnjama, Zakon o upravnom postupku.

Mjesto rada: JU. Centar za socijalni rad Busovača.

 Ul. Branitelja domovine bb.

**Potrebni dokumenti (orginal ili ovjerene kopije):**

1. Svojeručno potpisanu prijavu na Javni konkurs (prijava treba da sadrži podatke o kandidatu: ime i prezime, adresa, broj telefona i e-mail adresa, naziv Ustanove u koju aplicira, predmet prijave, popis dokumentacije koju dostavlja na Javni konkurs)

2. Svojeručno potpisanu biografiju

3. Izvod iz matične knjige rođenih

4. Uvjerenje o državljanstvu

5. Uvjerenje o prebivalištu

6. Diploma o stručnoj spremi

7. Dodatak diplomi dostavljaju kandidati koji su završili I , II ili III ciklus studija

8. Uvjerenje o položenom stručnom ispitu ili ispitu općeg znanja, ukoliko kandidat ne posjeduje uvjerenje isto je obavezan da dostavi u roku od 6 mjeseci od dana zasnivanja radnog odnosa,

9. Ovjerenu kopiju vozačke dozvole

10. Uvjerenje o radnom stažu.

Prednost u zapošljavanju, pod jednakim uvjetima imaju kandidati koji ostvaruju prava u skladu sa Zakonom o pravima boraca/branitelja i šehida i članova njihovih porodica/obitelji i Zakona o pravima demobilisanih boraca/branitelja i članova njihovih porodica/obitelji uz obavezu pozivanja na poseban zakon. Prioritet pri zapošljavanju kandidati dokazuju odgovarajućim dokumentima od zakonom mjerodavne institucije (potvrda, uvjerenje i sl.) koje prilažu prilikom prijave na javni konkurs pozivajući se na poseban zakon.

**Svi dokumenti koji se dostavljaju uz prijavu na Javni konkurs moraju biti u originalu ili u ovjerenoj kopiji.**

**Napomena:** Svaki izabrani kandidat će biti u obavezi da prije prijema u radni odnos, odnosno prije potpisivanja Ugovora o radu dostavi:

· Ljekarsko uvjerenje kao dokaz da su zdravstveno i psiho fizički sposobni za obavljanje poslova za koje se kandiduju.

· Uvjerenje da protiv lica nije pokrenut krivični postupak,

· Uvjerenje da lice nije osuđivano za krivično djelo za koje je izrečena zatvorska kazna, osim krivičnog djela protiv sigurnosti javnog saobraćaja,

Obavijest o raspisivanju Javnog konkursa će biti objavljena u Dnevnom listu „Večernji list“ ,a puni tekst javnog konkursa bit će objavljen na web stranici Službe za zapošljavanje SBK/KSB Travnik, na zvaničnoj web stranici JU. Centar za socijalni rad Busovača.

Rok za podnošenje prijava na Javni konkurs je 15dana, a počinje teći narednog dana od dana objavljivanja u dnevnom listu, odnosno od dana njegove posljednje objave.

Podnosilac neblagovremene ili neuredne prijave nije učesnik Javnog konkursa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred nadležnim sudom.

Potpunom prijavom smatra se prijava uz koju su priloženi svi dokazi o ispunjavanju općih i posebnih uvjeta koju kandidati treba da dostave prilikom aplikacije na Javni konkurs.

Ispunjavanje uvjeta utvrđenih Javnim konkursom računa se sa danom predaje prijave.

Po zatvaranju Javnog konkursa Komisija za provođenje procedure prijema u radni odnos (u daljem tekstu: Komisija) će prema dostavljenoj dokumentaciji izvršiti klasifikaciju kandidata.

Neblagovremene, nepotpune i neuredne, zatim prijave kandidata koji ne ispunjavaju uvjete Javnog konkursa neće se uzeti u razmatranje.

Komisija će u pisanoj formi zaključkom obavijestiti kandidate koji nisu dostavili blagovremenu, potpunu i urednu dokumentaciju.

Kandidati koji nisu dostavili blagovremenu, potpunu i urednu dokumentaciju, ne mogu učestvovati u daljoj konkursnoj proceduri.

Proces izbora kandidata za radna mjesta za koja je kao uvjet propisano srednjo, više ili visoko obrazovanje zasniva se na razmatranju dostavljene dokumentacije , pismenog ispita i intervjua sa svakim kandidatom.

Komisija će pismenim putem pozvati kandidate na provjeru znanja putem pismenog testa.(Literatura potrebna za provjeru znanja će biti objavljena na web stranici JU.Centar za socijalni rad)

Kandidati koji na pismenom testiranju ostvare najmanje 60% od ukupnog broja bodova stiču pravo da pristupe intervjuu koji ima za cilj procjenu profesionalnih karakteristika, iskazanih sposobnosti i kompetencija za radno mjesto na koje se kandidat prijavio.

Kandidati koji na pismenom testiranju ostvare manje od 60% od ukupnog broja bodova isključuju se iz dalje procedure prijema u radni odnos.

Komisija će izvršiti bodovanje kandidata, te sačiniti rang listu uspješnih kandidata i istu istaknuti na Oglasnoj ploči Ustanove.

Izvještaj o provedenom postupku i rang listu uspješnih kandidata Komisija će dostaviti ravnatelju Ustanove, koji će donijeti odluku o izboru kandidata sa liste uspješnih kandidata.

Prijave na Javni konkurs dostaviti u zatvorenim kovertama putem pošte ili lično na adresu

**Javna ustanova Centar za socijalni rad Busovača**

**72260 Busovača**

**Ul. Branitelja domovine bb.**

**“Prijava na javni konkurs za prijem radnika na određeno radno vrijeme „sa naznakom „NE OTVARATI“**

**Dokumentaciju dostavljenu uz prijavu na Javni konkurs Ustanova neće vraćati kandidatima.**

Broj: 01-1394/2-24.

Busovača, 10.10.2024.godine

 RAVNATELJ

 Armin Hajdarević